LidanRubinov/Halacha-QA huggingface dataset:
שאלה: טבילת רשת מנגל ותנור: האם צריך לטבול רשת של מנגל חשמלי? ורשת של תנור אפיה? (בהנחה ששמים על הרשת אוכל באופן ישיר)
תשובה: אם זה תוצרת חוץ, שאז זה תוצרת גויים, חייב בטבילה. אם לא יודעים טובלים בלא ברכה. הרב אברהם פרל.
שאלה: העסק לא מצליח!: אני מעצבת אופנה ותופרת. קניתי חנות בשדרות ובזמן האחרון העסק לא פורה. האם הרב יוכל להציע לי מה לעשות?
תשובה: ראשית, יש להתייעץ עם אנשי מקצוע נוספים באותו ענף- לברר כל מה ששיך לאותו נושא, טיב, תחרות, מחירים, צרכים מקומיים וכדו'. במקביל צריך להתפלל על הפרנסה בברכת "מברך השנים" וכן להשתדל להיזהר בנטילת ידיים לפני האוכל בכל הדינים השייכים ובכמות מים בשפע ולא בצמצום. וכן, יש להיזהר בשולחן נקי ומסודר בפרט שלא לזרוק שיריים של לחם ולא לזלזל במאכל הראוי לאדם, וכן לכוון בברכת המזון, ומן השמיים יברכו אותך ברווח ולא בצמצום, בנחת ולא בצער.
שאלה: איך מגיעים לשמחה?: אין לי מושג למה אבל למרות כל הניסיונות שלי לעזור ולהטיב עם כולם אני מקבל "פידבק" שלילי, בעוד שאנשים שידוע לי בברור (הם אומרים את זה.) שהם לא כל כך משתדלים בזה זוכים ליחס יותר ראוי ממני ואותם מכבדים ומדברים אליהם בכבוד.הדבר גורם לי לעגמת נפש גדולה מכיוון שכנראה זה מה שאני משדר החוצה, אנא עזרו לי בעיצות אני כבר מתחיל להתייאש מעצמי.
תשובה: העצה החשובה ביותר היא להשתחרר מהתלות בתגובת הסביבה כלפיך. זאת ניתן לעשות או על ידי עשיית דברים לשמה ולא לשם קבלת שכר או קבלת מילה טובה מהסביבה. מדריגה זו היא מדריגה גבוהה. אולם יתכן שהקב"ה דוחף אותך למצב שלא יהיה לך ברירה ותצטרך להתעלות למדרגה זו. זה התיקון מהשורש. יש פתרונות מקומיים יותר שהם יותר קלים להשגה. ראשית, תבדוק האם יש להבחין בין הסובבים אותך. אל תדבר בהכללות. תשתדל להתקרב דווקא אל אלו שיותר סימפטיים אליך. דבר שני שאני מציע לך לעבוד על האמון העצמי שאתה רוחש לעצמך. -חיזוק הבטחון האישי. אתה יכול לעשות תרגילים שנוגעים לחיזוק הבטחון העצמי. בהצלחה.
שאלה: תפילת ערבית במניין במקום טורח: האם חובה ללכת כ 40 דק (20 הלוך, 20 חזור) כדי להתפלל ערבית במניין, כשפספסתי בטעות את המניין האחרון באיזור?
תשובה: ההלכה אומרת שצריך ללכת מיל כדי להתפלל במנין. מיל זהו זמן של 18 דקות, וממילא אם הזמן שלוקח לך ללכת הוא עשרים דקות, אתה פטור מללכת להתפלל במנין.
שאלה: כהן שליח-ציבור: אני כהן שליח-ציבור, ואני נוהג לשאת את כפי באמצע חזרת הש"ץ. פעם קרה לי שנטלתי את ידי לפני חזרת הש"ץ, ובאמצע חזרת הש"ץ נזכרתי שלא חלצתי את נעלי. מה עלי לעשות?
תשובה: תחלוץ את נעליך באמצע חזרת-הש"ץ, רק תקפיד שלא לחלצם בידיך.
שאלה: בעיה בתפידנית? תפילין של יד על של ראש: האם זו בעיה? מה הסיבה שהיתירו את זה שבתפידנית התפילין של יד יהיו מעל לשל ראש? האם לחשוש לכך?
תשובה: בפשטות השולחן ערוך התיר לשים תפילין של יד על של ראש. וכן כתבו הרבה פוסקים. גם בילקוט יוסף מתיר למעשה. מפעל תפילין בית אל הולכים לפי פסקי הרב אליהו והרב שפירא, שכנראה שהתירו. אמנם יש שכתבו שנהגו לא לשים, אבל זה בגדר מנהג, לא מעיקר הדין. ונראה שאפשר להקל, כי יש בזה הידור של שמירת התפילין. הרב אברהם פרל.
שאלה: ת נדרים בשם אחר: מתפלל קנה מצוה בשבת. כשבא לשלם את נדרו רצה קבלה על שם אדם אחר, והסיבה לא ידועה לי.האם בית הכנסת קיבל את הכסף האם הנדר שולם? כי הקבלה על שם אדם אחר האם הגזבר יכול למחוק את החוב?
תשובה: הנדר שולם, ואין זה מענינו של הגבאי מדוע התורם רצה לרשום קבלה על-שם מישהו אחר.
שאלה: מצעד שירים ב"ראש השנה" הנוצרי: האם מותר לדרג ולהאזין ברדיו למצעד שירים, אם הוא ב"ראש השנה" הנוצרי?
תשובה: אין בזה בעיה של השתתפות בחגיגות של יום אידם, אבל יש בעיה בעצם השמיעה של שירים לועזיים.
שאלה: נישואי בת כהן: הבנתי כי ישנו מנהג שבת כהן תינשא לכהן או תלמיד חכם. הייתי שמחה לדעת מה מקור מנהג זה, עד כמה הוא מחייב ומה המשמעות שלו, כלומר למה הוא נהוג. כמו כן הייתי מעוניינת לדעת האם ישנו הבדל בין העבר לימינו בהתיייחסות למנהג זה.
תשובה: המקור בגמרא פסחים דף מט עמוד א, לא ישא עם הארץ בת כהן. המשנה ברורה סימן תטו סעיף קטן ב שמותר היום להינשא גם למי שלא תלמיד חכם, כי אין לנו היום גדר עם הארץ של הש"ס. אומנם אם מזלזל במצוות יהיה אכן בעיה להינשא אתו. יש שהוסיפו התרים, כגון שהכהנים כיום אינם כהנים ודאי. ולמעשה מקילים אם לא מזלזל במצוות. הרב אברהם פרל.
שאלה: ברית מילה - על הבוקר?: אי"ה, אנו עתידים ללדת בעוד 3 שבועות בן ראשון, האם ישנה חשיבות לזמן קיום הברית, דהיינו, האם צריך לעשות זאת בבוקר יום השמיני- או שאין עניין בכך ואפשרי גם לעשות זאת בצהריים או אחרה"צ של היום השמיני?
תשובה: זריזין מקדימין למצוות. ראוי לקיים את הברית סמוך לתפילת שחרית. לדעת חלק מהפוסקים מותר להתחשב בכך שחלק מהמוזמנים לא יוכל להגיע בבוקר בגלל עבודתם וכדו' ומשום ברוב עם הדרת ניתן לדחות את הברית לשעה אחרת.
שאלה: הפרדת תיון כפול בשבת: בתה ויסוצקי, למשל, ישנה שקית תיונים מחוברת, שבעצם ניתן להפרידה ולהשתמש בשתי שקיות תה. האם מותר בשבת להפריד את השקית המחוברת, או שיש להכין זאת מראש ביום שישי?
תשובה: נראה לי שהדבר מותר, מפני שאינך יוצר פה דבר חדש, כמו שמותר להפריד את גביעי הלבן אחד מהשני בשבת, משום שאינך יוצר דבר חדש (רק צריך להזהר שלא יהיה שם כתב). ומעבר להפרדה המותרת, יש להקפיד להכין את התה באופן המותר בשבת, שלא יעברו על איסור תורה של מבשל.
שאלה: מכירת ספר-תורה: האם מותר למכור ספר-תורה שבלה, כלומר, במקום לגונזו למכור אותו לסוחר שמוכן לקנות את ספר התורה הבלוי, ועם הכסף שיתקבל לתקן ספר תורה אחר, אין אפשרות לתקן את ספר התורה הבלוי, רק לגונזו.
תשובה: ספר תורה שבלה בעקרון טעון גניזה אולם אם יש חלקים שניתן להשתמש בהם, אין לגונזם אלא למוכרם למי שירכיב מהם ס"ת חדש.
שאלה: טיול בתאילנד: האם מותר להיכנס במהלך טיול בתאילנד למבנה שאינו משמש לצורכי פולחן, אך מוצב בו פסל בודהה?
תשובה: לא, שאין לנו להראות שום קשר לעובדי האלילים בעבודתם, ולמסתכל מהצד הדבר עלול לבלבל ולהטעות שיש בזה צד של פולחן.
שאלה: תמונה עם שם ה : לאחרונה רכשתי תמונה בה מופיע חלק מפסוק, עם שם ה. האם יש בעיה לישון או להתלבש בחדר בו תלויה תמונה זו?
תשובה: אם מופיע בה ממש שם השם, ולא קיצור כאות ד' או ה', צריך לכסות את זה בזמן שמתלבשים שם.
שאלה: גירושין מהשמים?: אני למדתי שכול מה שקורה זה מן השמים וככה הקב"ה רצה שיהיה השאלה היא האם גירושין זה גם מהשמים?
תשובה: לפני שהגירושין קורים, כל עוד שניתן למנוע אותם זה נכלל במה שאמרו ח הכל בידי שמים חוץ מיראת שמים. לאחר שהם קרו אזי יש לעשות תשובה על המעשים שהיו תלויים בבני אדם והם נשארים בתחום יראת שמים שדורשת תיקון. אולם עצם הגירושין שנהפכו לעובדה קיימת הם נחשבים כמציאות שהקב"ה הסכים עימה בדיעבד.
שאלה: לקיחת מוצרים מתכלים מחדר במלון?: אני אורח בבית מלון ויש בחדר שלי שקיות קפה סוכר נס קפה ועוד, האם זה שלי ומותר לי לקחת את זה או סבון שלא השתמשתי בו?
תשובה: שני עקרונות יש בתשובה לשאלה זו: א. העקרון ההלכתי. ב. המציאות כיום. א. אורח המתארח אצל בעל בית לסעודה אין הוא יכול לעשות באוכל המוגש לפניו שום דבר, חוץ מלאכול ולהנות בעצמו. וודאי שאין הוא יכול לקחת דבר ולתת אותו לאיש זר שאינו מיסב על אותו שלחן. וכל שכן שאין הוא יכול למוכרו. כל שביכולתו לעשות הוא לאכול ולהנות בעת הסעודה עצמה. מאידך אם הוא יקבל מתנה מחבירו הוא יכול לעשות בה כרצונו ואף למוכרה או לתת אותה לאיש אחר וללא הגבלה בזמן. ב. לאור העיקרון הנלמד נבוא לבדוק האם המוצרים המוגשים בחדר המלון (כגון: שמפו אישי, שקיות תה, קפה, כובע-ים חד פעמי וכו') שהנם מוצרים מתכלים וניתנים לשימוש חד-פעמי. הם דומים למציאות ה'סעודה' שבה אנו אוכלים משתמשים בעת שהותנו במלון, אך לא יכולים לקחת זאת בעת עזיבתנו את המלון, או שמא הם ניתנים לנו בכעין מתנה שאנו יכולים לקחתם גם לאחר שהותנו במלון. מבדיקה שערכנו במס' בתי מלון (רמדה, שרתון.) ואף בהתאחדות המלונאים הארצית, הסקנו שניתן לקחת את המוצרים הנ"ל עם סיום השהות במלון, אלא אם כן צויין במפורש ע"י בעלי המלון הרשת שהם אינם מרשים זאת. נציין, שדבר זה אינו אמור על האוכל המוגש בחדר האוכל שהוא כדין סעודה ממש, וכן על מוצרים בחדר שאינם מתכלים וניתנים לחידוש שימוש חוזר (מגבות, סדינים, כלים וכו'). הרב יהודה אודסר. להמשך הדיון.
שאלה: שימוש באינטרנט אלחוטי ללא רשות?: במחשבים ניידים קיימת היום אפשרות להתחבר לאינטרנט אלחוטי. ברחבי הארץ קיימים משדרים רבים (של אנשים פרטיים, חברות, וכו ), שאפשר להתחבר דרכם. ישנה אפשרות לחסום את החיבור, אך קיימות רשתות רבות שאינן חסומות. האם מותר להתחבר לרשת כזו בלי לקבל את הסכמת בעל המשדר?
תשובה: זה גזל, מפני שזהו שימוש בשירות שבדרך-כלל משלמים עליו בכסף. הדבר דומה לאדם שנכנס למלון, מתיישב בלובי ונהנה מהמקום. אם הלובי מיועד לאורחי המלון בלבד, הרי שזהו גזל, מפני שהנאה זו שווה כסף לבעל המלון, ואתה נהנה מרכושו של בעל המלון בלי לשלם. להמשך הדיון בנושא
שאלה: קידוש בשבת על ידי אדם חילוני: האם אדם חילוני יכול להוציא ידי חובה בקידוש משפחה שומרת שבת, אין גבר אחר בבית, אך יש אישה ששומרת שבת. מי עדיף שיעשה את הקידוש?
תשובה: אם הוא מאמין עקרונית בשבת ובקידוש, הוא יכול לעשות קידוש ולהוציא אחרים ידי-חובה, אף-על-פי שהוא מתרשל בזה בעצמו מחמת חלישות. אבל אם הוא לא מאמין בשבת ובקידוש, והוא עושה זאת מתוך נימוס בלבד, הוא לא יכול להוציא אחרים ידי חובתם. ואם יש ספק בזה, שלא יעשה קידוש להוציא אחרים ידי חובה.
שאלה: חובות, חובות, חובות: אני רוצה לשאול:האם זה נכון שכלים הנותרים בלילה בכיור מביאים לידי מריבות וסכסוכים בבית,או לירידה בפרנסה? ב -האם נכון שקורי עכביש גורמים למריבות? ג -האם נכון לשלם קודם חובות ורק אחר כך אם נשאר להשתמש לבית? או שהבית קודם? פשוט הגעתי למצבים שאת הקניה האפשרית אני דוחה לימי ששי כדי שבשבת יהיה יותר נחמד מכל השבוע,ואת כל השבוע מעבירים ומסתדרים עם מה שנשאר. ד -איך מודדים ת מעשרות לגבי משפחה כמוני עם חובות גדולים ביותר? ה -החשק שלי לבעלי ירד מאד ואני תולה את זה במחשבות על החובות הכבדים,ועל העבודה הקשה שאני עושה כל יום בגלל החובות וכבר לא נשאר לי לא זמן ולא כוח, מה נכון לעשות?
תשובה: : אני מייעץ לך לפנות לעמותת פעמונים שיעזרו לכם ביעוץ כיצד להתגבר על החובות ועל בניית סדר חיים נכון יותר. א-ב. לא ידוע לי על ענין הכלים וכורי העכביש. הכל תלוי במידות טובות ובנכונות של בני זוג להתחשב אחד בשני. זו הסגולה הבדוקה ביותר והטובה ביותר לחיים שיש בהם ושלווה. אם בעלך מאד מצפה שיהיו כלים נקיים בבית ושהבית יהיה נקי, אזי את צריכה להראות לו שאת מאד רוצה לעשות את רצונו. גם אם את לא משתלטת בפועל על משימת הנקיון בבית, עצם הבעת הרצון וההבנה שזה חשוב לבעלך זה תחילת הפתרון. אני מייעץ שתשבו ביחד ותבדקו כיצד הוא יכול לעזור לך כדי שתוכלי לעזור לו בנוגע לנקיון הבית. ג. כל הכבוד לך שאת מסתפקת במועט במשך ימי השבוע. אם את לא נכנסת למריבות סביב מיעוט הכסף יש לך זכויות גדולות. ומה עוד שרוב כספכם מיועד לכבד את השבת. אל תסתכלי על הסביבה ועל הבית של השכנה. תנסי לשמוח בחלקך. היום הרבה אנשים חיים עם הרבה מותרות. חלקם גם נוגע לרמת האוכל שאוכלים במשך השבוע. בנוגע לחובות וצרכי הבית. יש הגיון רב במאמץ שלא להכנס לחובות ולהעדיף את פריעתם על פני רווחה כלכלית. אולם גם זאת יש לעשות במידה. לפעמים אנו אומרים "ללוו ואני פורע". ד. לגבי חיוב מעשרות אני צריך לשמוע יותר פרטים. מה שאתם מוצאים עבור חינוך ילדים בגיל תיכון יכול להחשב כמעשר כספים. באופן כללי אתם יכולים לסמוך על דעות מקלות בנוגע למעשר כספים. אני מציע שתמשיכו לתת צדקה באופן סמלי. אולם בעיקר תדאגו לצדקה עבור הילדים שלכם. זה כולל לחינוך עתה ולחסכון למצב של חתונה. אם נהגתם להחמיר בענין מעשר כספים אתם צריכים לעשות התרת נדרים. ה. בנוגע ליכולת שלך להתפנות לבעלך אני מציע שתגדירי בצורה ברורה מה המחויבות שלך בנושא הפרנסה. תנסי לחלק את הנטל בינך לבין בעלך. בכל מקרה אני מציע שתחליטו לחשוב על הנושא הכספי רק בשעות מוגדות ולא מעבר לכך. המחשבה הקבועה על החובות לא תורמת או מקדמת אותכם. לכן העיצה על שעות מוגדרות לטיפול בנושא הזה היא עצה נכונה. בשאר הזמן תתעסקו בדברים האחרים שהם לא פחות חשובים. בהצלחה וברכה גדולה למלא כל חסרונכם.
שאלה: נטילת ידיים מברז בשירותים: האם מותר לקחת מים מהברז בשירותים ולשים אתו בנטלה וליטול בו בחוץ לתוך דלי?
תשובה: כן.
שאלה: טחינה בשבת: ראיתי תשובה של הרב שאין בהכנת טחינה בשבת משום איסור "לישה", כיוון שזה ההיפך שמפריד ולא מדבק. וראיתי בשש"כ ח כו שכתב שעובר על "לישה" כיוון שזה מדבק ונעשה כעיסת הלחם, רציתי להבין האם זוהי מחלוקת במציאות או מחלוקת בהגדרת "לישה", או שמדובר בסוג אחר של טחינה?
תשובה: דבר ברור הוא שהוספת מים לטחינה גולמית בשבת גורמת לדילולה, ואיסור לישה הוא כאשר לוקחים דבר ומגבשים אותו על-ידי הוספת נוזל. ומה שנעשה בתחילת הוספת המים כמדבק, הרי זה לא המטרה וזהו רק שלב בהכנת הטחינה, ואין זה משמעותי כלל וכלל.
שאלה: ברכה על חמוציות: ברצוני לברר מה הברכה שיש לברך על חמוציות "בורא פרי העץ" או "בורא פרי האדמה"?
תשובה: ברכת "בורא פרי העץ" אינה קשורה לגובה הצמח, אלא נאמרת כאשר גם לאחר הורדת הפרי העץ ממשיך להיות קיים. מסיבה זו מברכים על חמוציות "בורא פרי העץ".
שאלה: לרחם על מי שאין בו דעת: למה נאמר בח שאסור לרחם על מי שאין בו דעת? דווקא על חסרי הדעת ראוי לרחם יותר, לא?
תשובה: מה שנאמר שאסור לרחם על מי שאין בו דעת, אין הכוונה לאדם חסר שכל כמו ילד או שוטה. כי נאמר בח על תלמיד חכם אין בו דעת שיש להתרחק ממנו, ובודאי אם הוא תלמיד חכם יש בו חכמה וידע רב אלא עניין הדעת הוא הידיעה כיצד לחיות את חיי המעשה ע"פ מה שלמדנו והדעת עניינה עצם החיים בדרך של חכמה, וכמו שנזכר על החיבור בין אדם לחווה "ואדם ידע את חוה אשתו" ואמור שהוא התנהג איתה ע"פ מה שהבין את טובתה, ומכאן שמי שאין בו דעת הוא מי שלומד תורה ואינו מקיים, מדבר על ערכי מוסר אך מתנהג באופן לא מוסרי, וכשהוא סובל מתוצאות מעשיו אין לרחם עליו כי הוא גרם לעצמו כי ידע שדרכו היא מקולקלת והמשיך לאחוז בה.
שאלה: מה מברכים על קרמבו?: האם מברכים על הביסקויט "בורא מיני מזונות", על השוקולד "בורא פרי העץ" ועל הקצפת "שהכול נהיה בדברו"?
תשובה: אם מבחינתך העיקר הוא הקצפת, מברכים "שהכל", אבל אם הביסקוויט נועד גם קצת להשביע את רעבונך, מברכים גם על הביסקוויט "בורא מיני מזונות".
שאלה: ספק ממזרות: אשה (היום כבת שמונים) נישאה בצעירותה ליהודי ביוהנסבורג דרום אפריקה ע"י הרב האורתודוקסי שם, לאחר פחות משנה וללא ילדים החליטה לדבריה להתגרש בעקבות אלימות וניצול מצידו. הבעל סרב בתוקף ונשבע שלעולם לא יתן לה גט. בצר לה וביודעה שאסור לה הדבר (למרות שאינה שומרת מצוות), נישאה בשנית ליהודי ע"י ראביי רפורמי. לפני מות הבעל הראשון ניסתה שוב להשיג ממנו גט אך זה עמד בסרובו. בידי העתק אישור מהרבנות ביוהנסבורג שאכן נישאה ליהודי והעתק הכתובה הרפורמית. לילדיה מהבעל השני גילתה האשה את מצבם כי הם ממזרים. עכב כך בנה נישא לגויה באנגליה. ביתה נישאה ליהודי ע"י ראביי רפורמי בדרום אפריקה. נולדו לה בן ובת והם הגרו עתה לאוסטרליה, שם נפרדה מבעלה הראשון ונישאה לאחר בנישואין אזרחיים. הילדים לומדים בבית הספר האורתודוקסי. הסיפור כולו נתגלה לאחר שהזקנה שאלה את רופא המשפחה היהודי שלה אם יותר לה להקבר קבורה אורתודוקסית, הרופא העביר את השאלה אלי. על פניו נראה שאין מוצא. אך ראיתי בתחומין כד חלופת מכתבים בין הרב משאש והרב מנשה קליין בנוגע לסיפור דומה. (הספר כעת אינו ת"י) הרב משאש שולח לספרו שמן ומגן שאינו ת"י כלל ולתשובת הגר"י יוסף שם שמאשש את פסקו, הוא ג"כ נסמך על תשובת האג"מ אה"ע ג ח דאין לאם יכולת לפסול בניה ושנישואין אזרחיים ורפורמיים אין להם תוקף כלל. תורף הענין הוא שכיון שהאשה עושה איסור חמור במזיד של עריות כ"ש שחשודה על ביאת גוי הקל וא"כ ברוב גויים יש ספק לגבי הממזרות ואין ממזר מדאו מספק. טיעוני הרב קליין שייכים גם במקרה דנן. האם אכן המקרים דומים? האם הדין יהיה דומה? האם אנו פוסקים להקל כהרב משאש? אם אין להם היתר האם להודיע לילדים כעת את מצבם? אם יש להם היתר מספק, את מי צריך לידע על מצבם המסופק?
תשובה: לא ברור משאלתך, האם אישור הנישואים ליהודי שיש בידך הוא מן הבעל הראשון או השני, וכמו כן אני מניח, שהילדים נולדו קודם מיתת הבעל הראשון. ולכן על פניו נראה שאכן הילדים הנ"ל ממזרים ולכל הפחות ספק ממזרים, (שדינם חמור יותר) וכך יש לנהוג בהם, כלומר שאסורים לבוא בקהל. אמנם יש כאן מספר ספיקות נוספים, שיש מקום לדון בהם, וכפי שהבאת מהתירו של הרב משאש, שהדיון שם דומה אך שונה במספר פרטים. אם יובא הדבר בפני פוסק מובהק יתכן ויוכל להתירם. אשמח לעמוד בקשר, ולבאר את הדברים ביתר אריכות, ולעזור כמידת יכולתי. הרב עשהאל שמלצר.
שאלה: ביקור בבית נוצרי: חברי לעבודה הינו נוצרי והוא הזמין אותי לביתו בתקופת הכריסמס על מנת לחוות את הווי החג ( בשנה שעברה הצלחתי להתחמק ממנו בתואנות שונות והשנה הוזמנתי שוב.) מה דעת ההלכה על ביקור שכזה שבו כמובן אמנע מאכילה או שתיה של הכיבוד המוצע בביתו?
תשובה: עליך להימנע מביקור זה. הסבירי למזמין בנימוס שאמונתך אוסרת עלייך להימצא בפולחן זר, הוא יכבד ויעריך אותך על עמידתך על עקרונותיך.
שאלה: זירוז לידה : רציתי לקבל את חוות דעתו של הרב בעניין האם מותר לאישה שנמצאת בסוף הריונה וסובלת מצירים לקבל טיפול מרפלקסולוגית על מנת אולי לזרז את הלידה, כשלא בטוח שזה אכן יפעל, וכן האם זה דומה למצב שבו שולחים את האישה מבית החולים ללכת מעט לפני שמקבלים אותה לחדר לידה, על מנת לזרז את תהליך הלידה.
תשובה: רק הרופאים המוסמכים יכולים לקבוע אם אכן יש הצדקה לזירוז לידה. אם הרופאים אינם מתנגדים והאשה סובלת מאד - מותר.
שאלה: חלוקה בכספי זכייה בטוטו?: ברצוני לדעת האם מותר לאדם דתי לקבל כמתנה סכום כסף גדול לצרכים אישיים מיהודי חילוני שזכה בטוטו, כלומר להתחלק ברווחים, למרות שלמקבל הדתי לא היה כל קשר לשליחת הטופס או מילויו.
תשובה: רווחי הטוטו באים מחילול שבת המוני שהוא גם חילול ה' לכן אין לרכוש כרטיסי טוטו. מצינו שאסור להתחלק עם גנב ברכוש הגנוב, אך חילול שבת שונה והאיסור הוא רק למחלל עצמו. מ"מ הדבר מכוער ויש בו צד של חילול ה'.
שאלה: "פותח את ידיך": מה צריך לכוון ב"פותח את ידיך"?
תשובה: יש לכוון כי כל הפרנסה בעולם, של כל היצורים, הן בכלל והן בפרט כולה באה בהשגחה מאת ד' ואין ברייה נעדרת ממנו חס ו והוא מכיר את כל צרכיה ומכין לה, לפי הראוי לה.
שאלה: מיהו רשע? : כתוב בילקוט שמעוני ובבראשית רבה "כל מי שמזכיר את הרשע ואינו מקללו עבר בעשה". רציתי לדעת מהי ההגדרה של רשע, והאם כך ראוי לנהוג למעשה?
תשובה: בדורינו יש קושי להגדיר מי הוא ממש רשע ומי בגדר תינוק שנשבה. ועל כן אין לקלל אלא מי שהוא בודאי רשע. זאת אומרת שהוא רוצה ברעת עם ישראל ועושה מעשים הפוגעים בעם ישראל בכוונה כדי להזיק לעם ישראל.
שאלה: פתח הציצית: מה הם הלכות הפתח של הציצית, למשל: כמה מינימום ומקסימום גודל הפתח? כמה צריך להיות ביחס לכתפיות? ומהו שיעור אורך ורוחב הבגד מהחור עד סוף הציצית לשני הכיוונים?
תשובה: לכתחילה צריך שכל כתפיה תהיה יותר רחבה מהרוחב של הפתח המיועד להכנסת הראש, ובדיעבד כשר אפילו בפחות מזה. וגודל הציצית המינימלי הוא: רוחב- לפחות 36 ס"מ, אורך: לפחות כפול בשני הצדדים יחד (ללא מקום הפתח).
שאלה: הדלקת טלוויזיה ע"י שעון שבת בשבת: למה אסור להדליק טלוויזיה בשבת ע"י שעון שבת?
תשובה: כי אתה נהנה מחילול שבת וגם אם המדובר ברשת נוכרית הדבר פוגע בקדושת השבת ואווירתה. מעלתה של השבת שאנו משוחררים בה מכל הכבלים והקישורים התקשורתיים ויוצרים תקשורת משפחתית ועם ה'.
שאלה: ייחוד באוטובוס ביו"ש: מזדמן לי לנסוע באוטובוס ביו"ש בשעות הלילה. הרבה פעמים נמצאים באוטובוס רק הנהג, אני ואשה. משך הנסיעה מתחנה לתחנה יכול להיות כ - 20 דק. הנהג אינו דתי, ולעיתים ספק אם יהודי. שאלותי: א. אע"פ שהנהג אינו יכול לעצור סתם באמצע הנסיעה, וע"כ אין בו בעיה של ייחוד, מ"מ מה הדין לגבי כנוסע, שהרי הנוסע אינו טרוד בנסיעה ואין צורך בחניית האוטובוס לגביו. ב. האם דין "פרוצים" הוא שפרוצים כללית, או שפרוצים לדבר זה בסיטואציה זו. ונפק"מ שסתם נהגים אינם פרוצים לזנות או להסכים לזנות של אחרים באמצע נסיעתם?
תשובה: א. היות והכביש הוא מקום שעלולים להגיח רכבים כל הזמן, אין חשש יחוד באותו מקום. ב. בדורנו אומרים הפוסקים שתמיד יש חשש של פרוצים. אבל עדיין אין בעיה של ייחוד בכביש, מהטעם הנ"ל.
שאלה: מהו מזל טוב?: רבי יוחנן אמר: אין מזל לישראל - אין השפעת המזל על ישראל ועל ידי תפילה וזכות המזל הרע משתנה לטובה (שבת קנו א), השאלה היא למה אנחנו מברכים את מישהו בסימן טוב ומזל טוב? אולי כדי להגיד - רמז לטובה והצלחה רבה, מה זה המזל?
תשובה: עניין המזל הוא דרכים שבהם משפיע ד' שפע טוב ליצורים. שפע זה נוזל שופע כל הזמן כי לולא זה לא היה העולם מתקיים. אלא שיש זמנים שבהם השפע גדול וטוב יותר לעומת זמנים אחרים. לדוג', באביב ישנה פריחה רבה יותר מאשר בחורף, אך בחורף יש שפע גדול במים לעומת האביב.כשם שיש השפעות כלליות ישנן גם השפעות פרטיות של חכמה, גבורה, עושר ועוד. ידוע שהיו דורות שבהם נתברך העולם בגדולי תורה מה שלא היה בדורות אחרים. וכן נתברך העולם בזמנים מסוימים בעושר גדול. היו שנים של ברכה לעומת שנות בצורת וכדו'. וע"כ אנו מברכים את המברך שיזכה לשעה טובה בעת שיצטרך לה. לעומת זאת, סימן טוב ענינו שונה. למדונו חכמים שפעמים ד' נותן לאדם סימן להצלחה גדולה הממשמשת ובאה. וכך כתב רש"י בחולין שאם נולד לאדם בן סמוך לפתיחת עסק יש כאן סימן משמיים לברכה באותו עסק. ע"כ נוהגים לברך בסימן טוב בעיקר בשעת הולדת ילדים או בשעת חופה ונישואין כי גם אשת חיל שאדם זוכה לה מבשרת חיים טובים ומוצלחים. יהי רצון שנזכה כולנו לסימן טוב ולמזל טוב.
שאלה: יישוב ארץ ישראל על ידי פועלים ערביים: ידוע הדבר שבזמנינו קשה מאוד להתפתח ולבנות ללא עבודה ערבית של פועלים תושבי יש"ע או לכל הפחות בעלי אזרחות ישראלית. האם עלינו לשלם את "המחיר" (תרתי משמע - ייקור הפרוייקטים והבניה וכן הקושי והעיכוב הגדול במציאת עובדים אחרים, בדרך כלל באיכות נמוכה יותר) על מנת לא להעסיק ערבים? והאם יש עדיפות להעסיק ערבים בעלי אזרחות ישראלית על פני תושבי יש"ע (מעבר להיבט הבטחוני)?
תשובה: מבחינה אסטרטגית צריך להכשיר עובדים יהודים שיעבדו בבנין, אבל אם בגלל זה יתעכב בנין הארץ, הרי שבנין הארץ קודם לכל חשש אחר, גם אם העובדים בפועל הם ערבים.
שאלה: הדלקת נרות חנוכה בבית אבות: משפחתי ואני נוהגים ללילך בלילות חנוכה לאחר הדלקת נרות לבית אבות ליד מקום מגורינו. יש שם כמה מחלקות ואנו הולכים לכל אחת מהן ומדליקים שם נרות. א. האם אפשר לברך על ההדלקה בכל קומה (ששם הם אוכלים) לא תמיד ניתן לבקש מהנוכחים שיברכו. ב. בית האבות מספק לנו את הנרות להדלקה. דא עקא שמדובר על הנרות מהסוג שבקושי דולק חצי שעה. מה עלינו לעשות?
תשובה: א. בכל מצוה שאדם יצא ידי חובה, הוא יכול להוציא אחרים ידי חובתם ולברך בשבילם. ולכן אתה יכול ללכת בכל קומה ולברך שוב ושוב, מפני שאתה מוציא אותם ידי חובה, ואתה בעצם פועל בשליחותם של הקשישים. מסיבה זאת הנרות צריכים להיות שלהם, ולא שתשתמשו בנרות שהבאתם אתם מביתכם. ב. צריך לוודא שאלו נרות שידלקו חצי שעה לאחר צאת הכוכבים, והשיעור הזה מספיק.
שאלה: שו"ת תורני-הלכתי באינטרנט: האם אין באופן בסיסי טעם לפגם בתהליך שאלות ותשובות תורניות-הלכתיות באמצעות האינטרנט. לכאורה, הימצאותם של גורמים עבריניים המנסים לחדור אל מערכות המיחשוב השונות מעלה ספק בדבר אמינותם וכשרותם של התשובות המתקבלות אצל השואל- האם עברו אי אלו שיבושים זדוניים מאז יציאתם את רשות הרב המשיב ועד הגעתן אל צג המחשב של השואל?
תשובה: אם אכן יש חשש רציני לשיבושים אין להשתמש באינטרנט, אך אם החשש זניח מותר.
שאלה: "בין אור לחושך": הייתי רוצה תשובה דחופה אני לא יודע איפה לשים את עצמי. קראתי בשקיקה את ספרו החדש של הרב החבד"י וולפא, ספר שהוא קרא לו (מאוד מקומם) "בין אור לחושך" בו הוא אומר שאני שהייתי אמון על תורת הרב קוק בעצם חי בחושך כפול ומכופל וכו. האמת אומר, שהוא די משכנע, קשה לי להשלים עם תחושת ה-טעינו מחד ומאידך קשה לי לומר שאין לנו מה לומר על זה דבר אחד ברור אני מבולבל, אשמח אם הרב יוכל לעזור לי.
תשובה: אין כל סיבה להיות מבולבל. תמיד ידענו שבזמן הגאולה יהיו משברים וזה הסדר של הגאולה נגלה ונכסה ושוב נגלה. מצבנו לעומת מה שהיה בטרם קום המדינה הוא טוב לעין ערוך. וככל שנתקדם במהלכי הגאולה אנו צפויים להתמודדויות עוד יותר קשות. כמו לידה שחבלי הלידה הקשים ביותר הם בסוף. וכל זה כבר הורונו רבותינו בפרק "חלק". אבל מי שמתעלם מטוב ד' על מה שגמלנו עד כה הוא פשוט כפוי טובה.
שאלה: "דמוקרטיה ישירה": לאחרונה קמה תנועה לשינוי השילטון לשיטה של "דמוקרטיה ישירה" שכל ההחלטות החשובות ימסרו להחלטת האזרחים. האם "אחרי רבים להטות" הכוונה לעם? ומה דעת הרב בנושא החלטות המנוגדות לדעת התורה?
תשובה: התורה אומרת "אחרי רבים להטות", והרא"ש סובר שדין זה לא נאמר רק לגבי דיינים היושבים בדין, אלא גם כלפי הכרעות עירוניות וכדומה. אבל בפועל, איני חושב שזהו רעיון מעשי, מפני שאי-אפשר להביא כל דבר להכרעת העם, והמדינה לא יכולה לתפקד כך. מכל-מקום, גם כאשר התורה ציוותה ללכת אחרי הרוב, היא סייגה את דבריה ואמרה: "לא תהיה אחרי רבים לרעות" (כלומר: לעשיית דברים רעים). ופסקו כל הפוסקים שאם נחקק חוק במדינה הנוגד את חוקי התורה, לא משנה מי חוקק את החוק, והחוק בטל ודברי תורה קיימים. אין חוק שהוא מעל חוקי התורה.
שאלה: ציצית וקריאת שמע: לפעמים מתעכבים באסוף הציצית לפני קריאת שמע, וזה מביא לכך שצריכים לוותר או על החזקת הציצית או על אמירת פסוק "שמע ישראל" עם הצבור. מה יותר חשוב - להחזיק את הציצית או לומר עם הצבור?
תשובה: יותר חשוב להגיד פסוק ראשון עם הציבור, אבל אפשר גם להסתפק בהחזקת שתי ציציות בלבד, ולא ארבע ציציות כנהוג.
שאלה: איפה היה ישמעאל בזמן עקידת יצחק?: בתורה מסופר על גירוש ישמעאל לפני עקידת יצחק. לעומת זאת במדרש כתוב ששני נעריו שהתלוו לאברהם יצחק הם אליעזר וישמעאל. איך ניתן לפתור את הסתירה לכאורה?
תשובה: שאלה זו היא שאלה נכונה. ראשית נבין מדוע רש"י פרש את הפסוק על פי המדרש. הפסוק אומר "ויקח את שני נעריו אתו" (בראשית פרק כב ג). לשון נעריו משמע נערים הידועים מכבר ולא סתם נערים, שאם כן, היה כתוב ויקח שני נערים, והנערים הידועים הם ישמעאל ואליעזר עבד אברהם. (גור אריה על פסוק זה ועוד מפרשני רש"י). רש"י על הפסוק "ויקברו אתו יצחק וישמעאל בניו (פרק כה ט) אומר שישמעאל חזר בתשובה, ונצטרך לומר שחזר בתשובה לפני העקידה שהייתה כשלושים וחמש שנה לאחר שגורש.
שאלה: אכילה בכלים לא טבולים - כיצד ניתן לעשות תשובה: מי שעבר ולא הטביל את כליו משך שנים, כיצד ניתן לעשות תשובה על כך (כמובן לאחר עזיבת החטא, הטבלת הכלים וקבלה לעתיד).
תשובה: מי שלא טבל את כליו בטל מצוות עשה וקבעה הגמרא בסוף מסכת יומא כי מי שעבר על מצוות עשה וקבל עליו תשובה שלמה לעתיד לא זז משם עד שמוחלין לו. וע"כ אין צורך במעשים נוספים. ואם תרצה להקל על הרגשתך תוכל לעשות זאת ע"י הסברת המצווה לאחרים ובזה תהיה ממזכי הרבים שזכות זאת מכפרת עוון בודאי.
שאלה: רב שמאמין רק בגמרא: רב שמאמין רק בלימוד גמרא כל החיים וכל השאר לא צריך, וזה סתם בזבוז זמן, הוא כועס על תלמידים שעזרו בגמ"ח ואיחרו חמש דקות לשיעור גמרא, הוא לא מוכן להעביר שיעור מוסר בתחילת השיעור, אלא מלמד גמרא 4 שעות ברצף, האם רב כזה צריך לכבד? מה עם "דרך ארץ קדמה לתורה"?
תשובה: אם הרב שולל מהותית את החסד או את המוסר זו לא דרך התורה. כדאי שתחפש תלמידי חכמים אחרים ללמוד מהם.  אל תתעסק אם השאלה האם אתה חייב לכבדו. מה אכפת לך לכבד אותו כמו שמכבדים כל אדם. אולם יתכן שהרב לא שולל את החשיבות של החסד והמוסר. הרב רק רוצה ללמד אותכם שבתקופה זו מה שחשוב הוא לימוד התלמוד הבלול מהכל. וגדול התלמוד יותר מהכל. אם כך, אזי זו הדרכתו ואין לגנותו על כך.
שאלה: כיפה בחו"ל: בעבודתי יוצא לי להיות בחו"ל במקומות שאני לא רוצה שיראו אותי עם כיפה על ראשי, גם כובע יכול להיות בעייתי. האם אני יכול לברך על מזון ללא כיסוי ראש? האם ניתן להתפלל (לעיתים אני חייב להתפלל מנחה במקום ציבורי ולא במלון) ללא כיסוי ראש?
תשובה: אם זו סכנה ללכת עם כיסוי ראש, ואפילו חבישת כובע אינה אפשרית, אפשר לברך ולהתפלל ללא כיסוי ראש.
שאלה: חולצה אדומה: האם מותר ללבוש חולצה אדומה או שזה מושך את העין?
תשובה: אין זה ראוי ללבוש חולצה אדומה, משום שזה לא תואם את גדרי הצניעות.